Ammospermophilus

L'Amospermofil o esquiròl-antilòp es un pichon rosegaire de la familha dels sciuridae. Sembla estranhament son cosin canadian lo (pichon) soís e tanben als tamias. Viu dins lo sud-oèst dels Estats Units e lo nòrd-oèst de Mexic dins los terrens de desèrt amb una vegetacion rara. Lo genre se repartís segon las espècias seguentas :
 Ammospermophilus harrisii (Audubon e Bachman, 1854) :  esquiròl-antilòp d'Harris ;
 Ammospermophilus insularis (Nelson e Goldman, 1909) ;
 Ammospermophilus interpres (Merriam, 1890) : esquiròl-antilòp de Tèxas ;
 Ammospermophilus leucurus (Merriam, 1889) : esquiròl-antilòp de coa ;
 Ammospermophilus nelsoni (Merriam, 1893) : esquiròl-antilòp de San Joaquin.

Aqueles esquiròls mesuran entre 14 e 17 cm de long, sens comptar la coa de 6 a 10 cm. Pesan solament environ un quart de liura. 

Deu son nom d'antilòp a sa coa blanca e a son biais de la levar quand avertís sos congenères d'un dangièr imminent. 

Lo mantèl de l'esquiròl-antilòp es gris rosenc amb una raia blanca de cada costat del còs. Aquesta raia s'arrèsta abans lo cap. I a doas mudas cada an : lo mantèl d'ivèrn a un sospel pus fin que lo mantèl d'estiu, qu'a una textura mai dura. 

La femèla a dètz pepelons. 

L'esquiròl-antilòp s'alimenta de grans e d'insèctes. Aqueste rosegaire mena una existéncia principalament solitària. Son d'animals diürnes qu'ivèrnan pas (mas son mens actius pendent l'ivèrn).

Coma d'autres esquiròls, aqueste mamifèr amaga sa noiridura e cava un nis (en tunèl) per i dormir.

Categoria:Rosegaire (nom scientific)
Categoria:Sciurid